7. Funkcie

7.1 Čo je funkcia


Funkcia je vzorec zabudovaný v Exceli. Funkcia je uvedená názvom a za ním v zátvorkách nasledujú argumenty funkcie. Ako oddeľovač medzi argumentmi sa používa bodkočiarka.


Ako argument môžete zadať hodnotu, odkaz na bunku, oblasť, vzorec alebo funkciu. Niektoré funkcie nepotrebujú argumenty, potom píšete len zátvorky.

7.2 Zadávanie funkcie 

Vytvorte nový zošit s menom Funkcie. Ak vkladáte funkciu do bunky, je dôležité, aby bol bunkový kurzor umiestnený na príslušnej bunke.
Zápisom


Do bunky zapíšte funkciu tak, akoby ste ju zapísali na papier. Napríklad: 

Do  bunky A1 zapíšte hodnotu polomeru a  do bunky A2 zapíšte  =2*PI()*A1.

Tlačidlom Prilepiť funkciu 

Otvorí sa  okno Prilepiť funkciu. V zozname Kategória funkcie vyberte vhodnú kategóriu. V susednom zozname Názov funkcie vyberte požadovanú funkciu  a stlačte OK. Okno vzorca sa zväčšilo  a obsahuje popis vybranej funkcie a vstupné polia pre zadávanie argumentov funkcie Argumenty zadávate zápisom alebo metódou zbalenia a rozbalenia dialógu. Po stlačení tlačidla s otáznikom dostanete podrobnejšie informácie o funkcii. Stlačte OK a funkcia je prilepená. 

Tlačidlom Upraviť vzorec

Na mieste pola názvov sa otvorí Okno vzorca. Klepnite do otváracej šípky. Otvorí sa zoznam naposledy použitých funkcií. V zozname vyberte požadovanú funkciu. 

Ak nevidíte hľadanú funkciu, vyberte položku Viac  funkcií. Otvorí sa okno Prilepiť funkciu a v ňom vyberte požadovanú funkciu vyššie popísaným postupom. 

Oprava funkcie


Keď sa jedná o funkciu jednoduchú, je najjednoduchšie zostaviť vzorec znovu. Ak potrebujete opraviť len nejaký detail, stačí stlačiť kláves F2 alebo aktivovať myšou vzorcový panel alebo bunku. Keď stlačíte tlačidlo Prilepiť funkciu alebo  Upraviť vzorec otvoríte okno funkcie a môžete ju opraviť.  

7.3 Kalendárne funkcie

TODAY
Vráti aktuálny dátum. Funkcia nemá argumenty. Formát dátumu, regulujete formátom dátum. Pre zajtra stačí napísať =TODAY()+1 a pre včera =TODAY()–1.

YEAR, MONTH, DAY

Tieto funkcie berú ako argument dátum a vracajú rok, mesiac alebo deň. 

WEEKDAY
Prvý argument je dátum. Funkcia vracia poradové číslo dňa v týždni. Druhý argument je typ návratovej hodnoty a určuje spôsob číslovania:

1 — dni sú číslované  od  nedele do soboty.

2 — dni sú číslované  od  pondelka do nedele,  číslovanie  je  od 1.

3 — dni sú číslované  od pondelka do nedele,   číslovanie  je  od 0. 

Druhý argument je nepovinný. V tom prípade je to isté, ako keby ste zapísali 1.

NOW

Nemá argumenty. Vracia kompletný údaj o čase, teda deň, mesiac, rok, hodinu, minútu a sekundu. 

HOUR, MINUTE, SECOND



Tieto funkcie berú ako argument  kompletný údaj o čase  a vracajú hodinu,  minútu alebo sekundu.

Príklad „Kalendár“

V zošite Funkcie pomocou tlačidla Prilepiť funkciu realizujte: 
B1=TODAY(), 
 
B2 =YEAR(B1),
B3=MONTH(B1), 
B4=DAY(B1),  B5=WEEKDAY(B1), 
B6= NOW(), 
 
B7=HOUR (B6),  
B8=MINUTE(B6),   B9=SECOND (B6).
7.4 Štatistické funkcie

Príklad „Mzdy 3“


Použijeme opäť našu tabuľku Mzdy1. Uložme ju pod menom Mzdy3. Budeme počítať priemerné hodnoty v stĺpcoch pre základnú mzdu, prémie atď. K výpočtom použijeme riadok 9.

Postup


Umiestnite bunkový kurzor do bunky B9. Stlačte tlačidlo Prilepiť funkciu. V zozname Kategórie funkcií vyberte štatistické. V zozname Názov funkcie vyberte funkciu AVERAGE. Otvorí sa okno vzorca. V poli Číslo1 Excel ponúka nejakú oblasť. Vidíme, že ponúknutá oblasť nie je pre naše účely vhodná. Stlačte tlačidlo Zbaliť dialóg v poli Číslo1. Vyberte oblasť B2:B7, z ktorej priemer budete počítať. Stlačte tlačidlo Rozbaliť dialóg a potom OK.  Malo by byť B9=AVERAGE(B2:B7). Vyplňte oblasť C9:H9.

Funkcia Rank


Niekedy potrebujeme  určiť poradie, napríklad poradie  pretekárov. K tomu slúži štatistická funkcia RANK, ktorá dokáže určiť poradie. Má tri argumenty. Prvým argumentom je číslo, ktorého poradie určujeme. Druhým argumentom je oblasť buniek, z ktorých je určované poradie. Tretí argument poradie  je nepovinný. Hodnota rôzna od nuly sa zadáva len vtedy, keď chceme, aby poradie bolo vzostupné.

Príklad „Preteky“


K dispozícii máme tabuľku Výsledky pretekov v skoku do diaľky. V riadku 1 je legenda: Pretekár, Pokus1, Pokus2, Pokus3, Výkon, Poradie. V riadkoch 2–5 sú výsledky 4 pretekárov. Z pravidiel atletiky vyplýva, že sa započítava najlepší z dosiahnutých výkonov.

Výkony


Umiestnite bunkový kurzor do bunky E2 a stlačte tlačidlo Prilepiť funkciu. V zozname Kategória funkcie vyberte štatistické. V zozname Názov funkcie vyberte  MAX. V poli Číslo1 sa ponúkla  oblasť B2:D2 — teda oblasť pokusov prvého pretekára. Stlačte OK. V bunke E2 je teraz maximálny výkon prvého pretekára. Pre ďalších pretekárov nemusíte vkladať funkciu, ale stačí príslušnú oblasť E3:E5 vyplniť.

Poradie


Presuňte bunkový kurzor do bunky F2, kde určujeme poradie prvého pretekára. Stlačte tlačidlo Prilepiť funkciu. V zozname Kategória funkcie vyberte štatistické. V zozname Názov funkcie vyberte RANK a stlačte OK.  Otvorí sa okno vzorca. Do poľa Číslo  vložte E2. Do poľa Odkaz vložte oblasť E2:E5. Stlačte OK.  Pretože odkaz na oblasť výkonov  musí byť absolútny, upravte bunku F2 takto: F2=RANK(E2; $E$2:$E$5).   Vyplňte týmto vzorcom oblasť F3:F5.
Výsledok

Je v tabuľke

	
	A
	B
	C
	D
	E
	F

	1
	Pretekár
	Pokus 1
	Pokus 2
	Pokus 3
	Výkon
	Poradie

	2
	Jano
	722
	743
	779
	779
	4

	3
	Fero
	785
	711
	765
	785
	3

	4
	Adam
	804
	789
	799
	804
	1

	5
	Karol
	705
	789
	784
	789
	2


7.5 Názov oblasti ako argument

Príklad „Mzdy 4“


Použijeme opäť našu tabuľku Mzdy1. Uložme ju pod menom Mzdy4. Budeme  opäť počítať priemerné hodnoty v stĺpcoch pre základnú mzdu, prémie atď. K výpočtom použijeme riadok 9. Teraz chceme odkazovať na názvy oblastí.

Postup

Definujme si v tabuľke Mzdy názvy oblastí:

· Oblasť B2:B7 sa bude volať Základ.
· Oblasť C2:C7 pomenujeme Prémia.
· Oblasť D2:D7 dostane názov Hrubá.

Umiestnite bunkový kurzor do bunky B9. Stlačte tlačidlo Prilepiť funkciu. V zozname funkcií vyberte AVERAGE. Stlačte kláves F3. Otvorí sa okno Vložiť názov. V zozname vyberte názov Základ a stlačte OK. Vrátili ste sa späť do okna vzorca. Stlačte OK. Teraz je C9=AVERAGE(Základ). Podobne spočítajme priemery v ďalších stĺpcoch.

Odkazy na názvy oblastí nekopírujeme


Vkladanie názvov oblastí do vzorcov je síce jednoduchšie, ako označovať oblasti, ale takýto vzorec nie je vhodné kopírovať inde. Odkaz na názov oblasti je predsa absolútny odkaz! Preto musíte ďalšie priemery počítať zvlášť.

7.6 Nesúvislá oblasť ako argument

Príklad „Mzdy 5“

V zošite  Mzdy5 — kópii zošita Mzdy1,  zamestnávateľ chce  zistiť, koľko peňazí vydáva na mzdu prvých a posledných dvoch zamestnancov. 

Postup

Nastavte bunkový kurzor do bunky B9, kde očakávate výsledok. Stlačte tlačidlo Prilepiť funkciu. V zozname funkcií vyberte SUM. Otvorí sa okno vzorca. Stlačte tlačidlo Zbaliť dialóg v riadku Číslo1. Myšou vyberte oblasť B2:B3 — oblasť základného platu prvých dvoch zamestnancov. Stlačte tlačidlo Rozbaliť dialóg. Skryte okno vzorca stlačením tlačidla Zbaliť dialóg v riadku Číslo2. Myšou vyberte oblasť B6:B7 — oblasť základnej mzdy posledných dvoch zamestnancov. Stlačte tlačidlo Rozbaliť dialóg. Stlačte OK. Teraz platí: B9=ŚUM(B2:B3; B6:B7). Vyplňte týmto vzorcom oblasť C9:H9.

7.7 Matematické funkcie

Funkcia SUBTOTAL

Funkcia SUBTOTAL ovláda 11 rôznych funkcií. Napríklad  9–ta funkcia je SUM.
Príklad „Mzdy 6“


Teraz rozdelíme pracovníkov do dvoch skupín, a chceme vedieť súčty za každú skupinu a tiež za celú firmu. 

Pre tieto účely otvorte zošit Mzdy1 a  uložte ho ako zošit  Mzdy6. Vymažte všetky súčty v riadku 8. Vložte do tabuľky prázdny riadok 5 a 9. Do bunky A5 napíšte Smena A, do A9 zapíšte Smena B. 

Postup cez SUM
Presuňte bunkový kurzor do bunky  B5. Stlačte tlačidlo AutoSum. V bunke B5 sa objaví vzorec =SUM(B2:B4). Vyplňte týmto vzorcom oblasť C5:H5. Presuňte bunkový kurzor do bunky B9 a spočítajte B9=SUM(B6:B8). Vyplňte týmto vzorcom oblasť C9:H9. Vyberte oblasť B2:H10 a stlačte tlačidlo AutoSum. Výsledok je na obrázku.

	
	A
	B
	C
	D
	E
	F
	G
	H

	1
	Meno
	Základ
	Prémia
	Hrubá
	Poistné
	Daň
	Zrážky
	Čistá

	2
	Jano
	5200
	1200
	6400
	768
	563,2
	1331,2
	5068,8

	3
	Peter
	7300
	1500
	8800
	1056
	774,4
	1830,4
	6969,6

	4
	Michal
	5800
	1100
	6900
	828
	607,2
	1435,2
	5464,8

	5
	Smena A
	18300
	3800
	22100
	2652
	1944,8
	4596,8
	17503,2

	6
	Eva
	6200
	900
	7100
	852
	624,8
	1476,8
	5623,2

	7
	Katka
	4100
	850
	4950
	594
	435,6
	1029,6
	3920,4

	8
	Zuzka
	7200
	1700
	8900
	1068
	783,2
	1851,2
	7048,8

	9
	Smena B
	17500
	3450
	20950
	2514
	1843,6
	4357,6
	16592,4

	10
	Spolu
	35800
	7250
	43050
	5166
	3788,4
	8954,4
	34095,6


Postup cez SUBTOTAL

Presuňte bunkový kurzor do bunky B5. Stlačte tlačidlo Prilepiť funkciu. V zozname Kategória funkcie vyberte matematické. V zozname Názov funkcie vyberte SUBTOTAL a stlačte OK. Do poľa Funkcie zapíšte číslo 9.  V poli Odkaz stlačte tlačidlo Zbaliť dialóg. Myšou vyberte oblasť B2:B4 — oblasť základného platu smeny A. Stlačte tlačidlo Rozbaliť dialóg a stlačte OK. Teraz bunka B5=SUBTOTAL(9; B2:B4). Podobne spočítajte B9=SUBTOTAL(9; B6:B8). Ďalej pokračujeme  rovnako ako v predchádzajúcom postupe.


Vidíme, že obidva postupy sú  takmer rovnaké. Líšia sa iba tým, že v jednom sme použili funkciu SUM a v druhom funkciu SUBTOTAL(9; …).

Funkcia ROUND


Vykonáva zaokrúhľovanie. Má dva argumenty. Prvým argumentom je číslo, ktoré  chceme zaokrúhliť. Druhý argument je počet desatinných číslic, na ktoré chcete  dané číslo zaokrúhliť.


7.8 Funkcia ako argument



Argumentom funkcie môže byť aj funkcia. Túto vnorenú funkciu vložíme zápisom, alebo postupom, ktorý ukážeme v nasledujúcom príklade.

Príklad „Vnorené funkcie“

V zošite Funkcie do buniek C1:C5 vložte čísla. Vypočítajte  C6=ROUND(SUM(C1:C5); 2).

Vyberte bunku C6. Stlačte tlačidlo Prilepiť funkciu. V zozname funkcií vyberte funkciu ROUND. Do poľa Číslo je treba vložiť vnorenú funkciu SUM. Stlačte otváracie tlačidlo v poli názvov. V zozname funkcií vyberte SUM. V poli Číslo1 sa ponúka oblasť C1:C5, čo nám vyhovuje. Ešte ale musíme dokončiť funkciu ROUND. K funkcii ROUND  sa vrátite tak, že klepnete na jej názov vo  vzorcovom paneli. Do poľa Číslice vložte 2, pretože zaokrúhľujeme na dve desatinné miesta. Stlačte OK.

Studenovský: Excel

